જૂના વાડજ વિસ્તારમાં આવેલ ગાંધીનગરના ટેકરા પાસે,પટેલની ચાલીમાં હરીશભાઇ બચુભાઇ પરમાર તેમનાં પત્ની નાવીબહેન, પુત્ર મનીષ અને અરુણ, પુત્રવધૂ હંસા અને કોમલ સાથે રહે છે. હરીશભાઇ આઠ મહિના પહેલાં સાઉદી અરબથી પરત આવ્યા હતા. છ મહિના પહેલાં અરુણ અને કોમલ વચ્ચે સામાન્ય તકરાર થઇ હતી. જેમાં કોમલ તેના બે વર્ષના પુત્ર હર્ષને લઇને કુબેરનગર તેના પિયરમાં જતી રહી હતી. ગઇ કાલે સવારે હરીશભાઇ તેના મોટા પુત્ર મનીષને લઇને પુત્રવધૂ કોમલને મનાવવા માટે ગયા હતા.